                                                                      

                                                                                 





2. ΠΙΝΑΚΑΣ ΣΥΜΜΟΡΦΩΣΗΣ ΤΕΧΝΙΚΗΣ ΠΡΟΣΦΟΡΑΣ

	Α/Α
	ΠΕΡΙΓΡΑΦΗ
	ΑΠΑΙΤΗΣΗ
	ΑΠΑΝΤΗΣΗ
	ΠΑΡΑΠΟΜΠΗ/ ΠΑΡΑΤΗΡΗΣΕΙΣ

	1
	Σκοπός της συγκεκριμένης υπηρεσίας είναι η παροχή  εξειδικευμένων νομικών και τεχνικών συμβουλευτικών και υποστηρικτικών υπηρεσιών σχετικά με τις διαδικασίες των ηλεκτρονικών διαγωνισμών αλλά και εν γένει θεμάτων που άπτονται των διαδικασιών διενέργειας και υλοποίησης των δημοσίων συμβάσεων.   

Το νοσοκομείο με γνώμονα την αξιοποίηση των βέλτιστων πρακτικών και δυνατοτήτων που προσφέρει η νομοθεσία για τις δημόσιες συμβάσεις αλλά και την ελαχιστοποίηση τυχόν προβλημάτων που παρουσιάζονται κατά τη διαδικασία σχεδιασμού, διενέργειας και υλοποίησης μιας δημόσιας σύμβασης επιζητά την παροχή των παρακάτω υπηρεσιών:

1. Νομική Υποστήριξη στην παραμετροποίηση – διενέργεια ηλεκτρονικών διαγωνισμών μέσω ΕΣΗΔΗΣ. 

Η συγκεκριμένη υπηρεσία περιλαμβάνει νομική υποστήριξη στις ηλεκτρονικές διαδικασίες κατάρτισης, δημοπράτησης και αξιολόγησης διαγωνισμών δημοσίων συμβάσεων μέσω της ηλεκτρονικής πλατφόρμας του ΕΣΗΔΗΣ και αφετέρου επί συμβουλευτικών θεμάτων που άπτονται της διακήρυξης και εν γένει τη διαδικασία διενέργειας του διαγωνισμού. 
Αναλυτικότερα η υπηρεσία αυτή περιλαμβάνει:
· Παραμετροποίηση των ενοτήτων του ηλεκτρονικού διαγωνισμού. 
· Συμβουλευτική στη διαμόρφωση των απαραίτητων φορμών
· Νομική  Υποστήριξη της αναθέτουσας αρχής σε όλες τις φάσεις της ηλεκτρονικής διαδικασίας (δημιουργία επιτροπής, αποσφράγιση δικαιολογητικών – τεχνικής προσφοράς, αξιολόγηση δικαιολογητικών και τεχνικής προσφοράς, καταχώρηση βαθμολογιών, αποσφράγιση και αξιολόγηση οικονομικών προσφορών, ορισμός μειοδότη για υποβολή δικαιολογητικών, αποσφράγιση δικαιολογητικών μειοδότη, κατακύρωση διαγωνισμού, ενστάσεις κλπ). 
· Υποστηρικτικές υπηρεσίες σε σχέση με την εφαρμογή της κείμενης νομοθεσίας στη διαδικασία
· Υποστηρικτικές Υπηρεσίες υλοποίησης διαδικασιών χρηματοδότησης και σύνταξης αντίστοιχων διακηρύξεων. 

2. Νομική Συμβουλευτική  Υποστήριξη  σε ζητήματα που σχετίζονται με το Ν.4412/16 και τις τροποποιήσεις του στις υπό διενέργεια διαδικασίες.

Συγκεκριμένα η συγκεκριμένη υπηρεσία περιλαμβάνει συμβουλευτική  Νομική υποστήριξη σχετικά με την εφαρμογή του  Ν. 4412/16 και τις τροποποιήσεις του σε θέματα που προκύπτουν από την αναθέτουσα αρχή κατά το σχεδιασμό, τη διενέργεια και εκτέλεση μιας δημόσιας σύμβασης με γνώμονα αφενός την αποφυγή λαθών και αφετέρου την επιτάχυνση του παραγόμενου έργου. 
Ειδικές προδιαγραφές (καταλληλότητα οικονομικού φορέα)
Ο ανάδοχος, θα πρέπει:
1. Να  έχει  την ιδιότητα του Δικηγόρου ή της Δικηγορικής εταιρείς με αποδεδειγμένη εμπειρία στην ενασχόληση των θεμάτων των δημοσίων συμβάσεων σε χρονικό βάθος των πέντε τελευταίων ετών ,αποδεικνύοντας τούτο με έγγραφα από τα οποία προκύπτει η παροχή των συμβουλευτικών υπηρεσιών αυτών στο πλαίσιο των δημοσίων συμβάσεων.
2. Να διαθέτει  ομάδα  έργου που θα αποτελείται από τουλάχιστον δύο άτομα με επαγγελματική απασχόληση στο αντικείμενο των δημοσίων συμβάσεων σε βάθος πενταετίας γεγονός που θα προκύπτει από σχετικά παραστατικά.
3. Να έχει παράσχει στο παρελθόν αντίστοιχες συμβουλευτικές – υποστηρικτικές υπηρεσίες σε δημόσιο φορέα Υγείας ή Νοσοκομεία τουλάχιστον  για δύο (2) έτη.
4. Να δηλώσει υπεύθυνα ότι δε βρίσκεται σε κατάσταση σύγκρουσης συμφερόντων με τον φορέα μας  δηλαδή δεν θα εκπροσωπεί νομικά και τεχνικά κάποιον από τους  συμμετέχοντες σε διαγωνιστική διαδικασία που διενεργεί το Νοσοκομείο.
5. Να δηλώσει υπεύθυνα ότι κατά τη διάρκεια εκτέλεσης της σύμβασης και για χρονικό διάστημα έξι μηνών από την λήξη της δεν θα παρέχει τις υπηρεσίες του σε συμμετέχοντα σε διαγωνισμό  του Νοσοκομείου που έχει υποστηρίξει  συμβουλευτικά ο ίδιος .
6. Να μην έχει αποκλειστεί από τη συμμετοχή του σε διαγωνισμό του Δημοσίου .
7. Να διαχειρίζεται τις πληροφορίες που του περιέρχονται κατά τα πρότυπα του GDPR. 

	3. Επικαιροποίηση  όλων   των προτύπων σχεδίων όλων των διαγωνιστικών διαδικασιών έως και του σταδίου συμβασιοποίησης,  ενδεικτικά : Διακηρύξεις για ανοικτούς διαγωνισμούς άνω κα κάτω των ορίων, προσκλήσεις, απευθείας αναθέσεις, πλειοδοτικοί  διαγωνισμοί  και λοιπών τύπων καθώς και τα αντίστοιχα σχέδια συμβάσεων.   

Προϋπολογισθείσα δαπάνη
15.600,00 πλέον ΦΠΑ για ένα (1) έτος και 3.900,00 πλέον ΦΠΑ για τρίμηνη μονομερή παράταση

Διάρκεια Σύμβασης
Η διάρκεια της σύμβασης ορίζεται για ένα έτος από τη σύναψή της, με δικαίωμα μονομερούς 3μηνης παράτασης του Νοσοκομείου. 
Η πληρωμή θα γίνεται  τμηματικά σε τέσσερις (4) τριμηνιαίες  ισόποσες δόσεις. 

Ο πίνακας συμμόρφωσης της πρόσκλησης πρέπει να υποβληθεί με την τεχνική προσφορά, συμπληρωμένος σύμφωνα με τις παρακάτω επεξηγήσεις και οδηγίες, τις οποίες ο υποψήφιος είναι υποχρεωμένος να ακολουθήσει: 

1. Στη Στήλη «ΤΕΧΝΙΚΗ ΠΡΟΔΙΑΓΡΑΦΗ», περιγράφονται αναλυτικά οι αντίστοιχοι τεχνικοί όροι, υποχρεώσεις ή επεξηγήσεις για τα οποία θα πρέπει να δοθούν αντίστοιχες απαντήσεις. 
2. Στη στήλη «ΑΠΑΝΤΗΣΗ ΥΠΟΨΗΦΙΟΥ» σημειώνεται η απάντηση του υποψηφίου Αναδόχου που έχει τη μορφή ΝΑΙ/ ΟΧΙ εάν η αντίστοιχη προδιαγραφή πληρούται ή όχι από την προσφορά ή ένα αριθμητικό μέγεθος που δηλώνει την ποσότητα του αντίστοιχου χαρακτηριστικού στην προσφορά. Απλή κατάφαση ή επεξήγηση δεν αποτελεί απόδειξη πλήρωσης της προδιαγραφής και η αρμόδια Επιτροπή έχει την υποχρέωση ελέγχου και επιβεβαίωσης της πλήρωσης της απαίτησης.

          ΠΑΡΑΡΤΗΜΑ ΙΙ-ΥΠΟΔΕΙΓΜΑ ΟΙΚΟΝΟΜΙΚΗΣ ΠΡΟΣΦΟΡΑΣ 

	Α/Α
	ΕΙΔΟΣ ΥΠΗΡΕΣΙΑΣ
	ΠΕΡΙΓΡΑΦΗ ΥΠΗΡΕΣΙΑΣ 
	ΠΟΣΟΤΗΤΑ
	ΕΤΗΣΙΑ ΤΙΜΗ ΠΛΕΟΝΦΠΑ
	ΚΑΘΑΡΗ ΑΞΙΑ  ΠΑΡΑΤΑΣΗΣ ΠΛΕΟΝ Φ.Π.Α 
	ΦΠΑ

	ΕΤΗΣΙΑ ΤΙΜΗ ΣΥΜΠΛ. ΦΠΑ

	ΠΑΡΑΤΑΣΗ ΤΙΜΗ ΣΥΜΠ. Φ.Π.Α

	



















	
	












































	
	
	
	
	
	



ΥΠΟΔΕΙΓΜΑ ΥΠΕΥΘΥΝΗΣ ΔΗΛΩΣΗΣ
[image: ]
ΥΠΕΥΘΥΝΗ ΔΗΛΩΣΗ
(άρθρο 8 Ν.1599/1986)
	Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών (άρθρο 8 παρ. 4 Ν. 1599/1986)



	ΠΡΟΣ(1):
	ΓΕΝΙΚΟ ΝΟΣΟΚΟΜΕΙΟ ΑΘΗΝΩΝ «Η ΕΛΠΙΣ»

	Ο – Η Όνομα:
	
	Επώνυμο:
	

	Όνομα και Επώνυμο Πατέρα: 
	

	Όνομα και Επώνυμο Μητέρας:
	

	Ημερομηνία γέννησης(2): 
	

	Τόπος Γέννησης:
	

	Αριθμός Δελτίου Ταυτότητας:
	
	Τηλ:
	

	Τόπος Κατοικίας:
	
	Οδός:
	
	Αριθ:
	
	ΤΚ:
	

	Αρ. Τηλεομοιοτύπου (Fax):
	
	Δ/νση Ηλεκτρ. Ταχυδρομείου
(Εmail):
	

	
Με ατομική μου ευθύνη και γνωρίζοντας τις κυρώσεις (3), που προβλέπονται από τις διατάξεις της παρ. 6 του άρθρου 22 του Ν. 1599/1986, δηλώνω ότι: 

	Αναφερόμενοι στην πρόσκληση με αριθμό……….  για την παροχή υπηρεσιών «………….» ως νόμιμος εκπρόσωπος/μέλος του Δ.Σ./διαχειριστής της εταιρείας/ της ατομικής επιχείρησης …….μέχρι και την ημέρα υποβολής της προσφοράς, δεν έχω καταδικαστεί με αμετάκλητη  απόφαση για κάποιο τα αδικήματα της παρ. 1 του άρθρου 73 του Ν 4412/2016, δηλαδή για κάποιο από τα ακόλουθα:
α) συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης πλαίσιο 2008/841/ ΔΕΥ του Συμβουλίου της 24ης Οκτωβρίου 2008, για την καταπολέμηση του οργανωμένου εγκλήματος (ΕΕ L 300 της 11.11.2008 σ. 42) και τα εγκλήματα του άρθρου 187 του Ποινικού Κώδικα (εγκληματική οργάνωση),

β) ενεργητική δωροδοκία, όπως ορίζεται στο άρθρο 3 της σύμβασης περί της καταπολέμησης της δωροδοκίας στην οποία ενέχονται υπάλληλοι των Ευρωπαϊκών Κοινοτήτων ή των κρατών μελών της Ένωσης (ΕΕ C 195 της 25.6.1997, σ. 1) και στην παρ. 1 του άρθρου 2 της απόφασης πλαίσιο 2003/568/ΔΕΥ του Συμβουλίου της 22ας Ιουλίου 2003, για την καταπολέμηση της δωροδοκίας στον ιδιωτικό τομέα (ΕΕ L 192 της 31.7.2003, σ. 54), καθώς και, όπως ορίζεται στο εθνικό δίκαιο του οικονομικού φορέα, και τα εγκλήματα των άρθρων 159Α (δωροδοκία πολιτικών προσώπων), 236 (δωροδοκία υπαλλήλου), 237 παρ. 2-4 (δωροδοκία δικαστικών λειτουργών), 237Α παρ. 2 (εμπορία επιρροής μεσάζοντες), 396 παρ. 2 (δωροδοκία στον ιδιωτικό τομέα) του Ποινικού Κώδικα,

γ) απάτη εις βάρος των οικονομικών συμφερόντων της Ένωσης, κατά την έννοια των άρθρων 3 και 4 της Οδηγίας (ΕΕ) 2017/1371 του Ευρωπαϊκού Κοινοβουλίου και του Συμβουλίου της 5ης Ιουλίου 2017 σχετικά με την καταπολέμηση, μέσω του ποινικού δικαίου, της απάτης εις βάρος των οικονομικών συμφερόντων της Ένωσης (L 198/28.07.2017) και τα εγκλήματα των άρθρων 159Α (δωροδοκία πολιτικών προσώπων), 216 (πλαστογραφία), 236 (δωροδοκία υπαλλήλου), 237 παρ. 2-4 (δωροδοκία δικαστικών λειτουργών), 242 (ψευδής βεβαίωση, νόθευση κ.λπ.), 374 (διακεκριμένη κλοπή), 375 (υπεξαίρεση), 386 (απάτη), 386Α (απάτη με υπολογιστή), 386Β (απάτη σχετική με τις επιχορηγήσεις), 390 (απιστία) του Ποινικού Κώδικα και των άρθρων 155 επ. του Εθνικού Τελωνειακού Κώδικα (ν. 2960/2001, Α’ 265), όταν αυτά στρέφονται κατά των οικονομικών συμφερόντων της Ευρωπαϊκής Ένωσης ή συνδέονται με την προσβολή αυτών των συμφερόντων, καθώς και τα εγκλήματα των άρθρων 23 (διασυνοριακή απάτη σχετικά με τον ΦΠΑ) και 24 (επικουρικές διατάξεις για την ποινική προστασία των οικονομικών συμφερόντων της Ευρωπαϊκής Ένωσης) του ν. 4689/2020 (Α’ 103),

δ) τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται, αντιστοίχως στα άρθρα 3-4 και 5-12 της Οδηγίας (ΕΕ) 2017/541 του Ευρωπαϊκού Κοινοβουλίου και του Συμβουλίου της 15ης Μαρτίου 2017 για την καταπολέμηση της τρομοκρατίας και την αντικατάσταση της απόφασης πλαισίου 2002/475/ΔΕΥ του Συμβουλίου και για την τροποποίηση της απόφασης 2005/671/ΔΕΥ του Συμβουλίου (EE L 88/31.03.2017) ή ηθική αυτουργία ή συνέργεια ή απόπειρα διάπραξης εγκλήματος, όπως ορίζονται στο άρθρο 14 αυτής, και τα εγκλήματα των άρθρων 187Α και 187Β του Ποινικού Κώδικα, καθώς και τα εγκλήματα των άρθρων 32-35 του ν. 4689/2020 (Α’ 103),

ε) νομιμοποίηση εσόδων από παράνομες δραστηριότητες ή χρηματοδότηση της τρομοκρατίας, όπως αυτές ορίζονται στο άρθρο 1 της Οδηγίας (ΕΕ) 2015/849 του Ευρωπαϊκού Κοινοβουλίου και του Συμβουλίου, της 20ης Μαΐου 2015, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες ή για τη χρηματοδότηση της τρομοκρατίας, την τροποποίηση του κανονισμού (ΕΕ) αριθμ. 648/2012 του Ευρωπαϊκού Κοινοβουλίου και του Συμβουλίου, και την κατάργηση της οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου και της οδηγίας 2006/70/ΕΚ της Επιτροπής (EE L 141/05.06.2015) και τα εγκλήματα των άρθρων 2 και 39 του ν. 4557/2018 (Α’ 139),

στ) παιδική εργασία και άλλες μορφές εμπορίας ανθρώπων, όπως ορίζονται στο άρθρο 2 της Οδηγίας 2011/36/ ΕΕ του Ευρωπαϊκού Κοινοβουλίου και του Συμβουλίου της 5ης Απριλίου 2011, για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης πλαίσιο 2002/629/ΔΕΥ του Συμβουλίου (ΕΕ L 101 της 15.4.2011, σ. 1) και τα εγκλήματα του άρθρου 323Α του Ποινικού κώδικα (εμπορία ανθρώπων).

τηρεί το σύνολο της ελληνικής Εργατικής κι Ασφαλιστικής Νομοθεσίας 
αποδέχονται ανεπιφύλακτα τους όρους της παρούσας πρόσκλησης,
η προσφορά συντάχθηκε σύμφωνα με τους όρους της παρούσας πρόσκλησης, των οποίων ο προσφέρων έλαβε πλήρη και ανεπιφύλακτη γνώση, 
τα προσφερόμενα είδη/υπηρεσίες καλύπτουν τις τεχνικές προδιαγραφές της παρούσας πρόσκλησης, 
τα στοιχεία που αναφέρονται στην προσφορά είναι αληθή και ακριβή, 
παραιτείται από κάθε δικαίωμα αποζημίωσής του σχετικά με οποιαδήποτε απόφαση της Αναθέτουσας Αρχής για αναβολή, ακύρωση ή ματαίωση της πρόσκλησης, 
συμμετέχει με μόνο μία προσφορά στο πλαίσιο της παρούσας πρόσκλησης, 
τηρεί και θα εξακολουθεί να τηρεί κατά την εκτέλεση της σύμβασης, εφόσον επιλεγεί, τις υποχρεώσεις του που απορρέουν από τις διατάξεις της περιβαλλοντικής κοινωνικοασφαλιστικής και εργατικής νομοθεσίας, που έχουν θεσπιστεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού κι εργατικού δικαίου, οι οποίες απαριθμούνται στο Παράρτημα Χ του Προσαρτήματος Α του ν. 4412/2016, 
δεν θα ενεργήσει αθέμιτα, παράνομα ή καταχρηστικά καθ’ όλη τη διάρκεια της διαδικασίας ανάθεσης αλλά και κατά το στάδιο εκτέλεσης της σύμβασης εφόσον επιλεγεί,
λαμβάνει τα κατάλληλα μέτρα για να διαφυλάξει την εμπιστευτικότητα των πληροφοριών που έχουν χαρακτηριστεί ως τέτοιες και 
κατά τη διάρκεια εκτέλεσης της σύμβασης δεσμεύεται για την απαρέγκλιτη τήρηση των διατάξεων του με αρ. 2016/679 Κανονισμού (ΕΕ) του Ευρωπαϊκού Κοινοβουλίου και του Συμβουλίου της 27ης Απριλίου 2016 και του ν. 4624/2019 για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα.




Ημερομηνία:      ……….20……
Ο – Η Δηλ.
(Υπογραφή)
(1) Αναγράφεται από τον ενδιαφερόμενο πολίτη ή Αρχή ή η Υπηρεσία του δημόσιου τομέα, που απευθύνεται η αίτηση.
(2) Αναγράφεται ολογράφως. 
(3) «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών.
(4) Σε περίπτωση ανεπάρκειας χώρου η δήλωση συνεχίζεται στην πίσω όψη της και υπογράφεται από τον δηλούντα ή την δηλούσα.

